CELEX: 62021CN0579
Language: lv
Date: 2021-09-22 00:00:00
Title: Lieta C-579/21: Lūgums sniegt prejudiciālu nolēmumu, ko 2021. gada 22. septembrī iesniedza Itä-Suomen hallinto-oikeus (Somija) – J.M.

29.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 481/19
            
         
      Lūgums sniegt prejudiciālu nolēmumu, ko 2021. gada 22. septembrī iesniedza Itä-Suomen hallinto-oikeus (Somija) – J.M.
      (Lieta C-579/21)
      (2021/C 481/26)
      Tiesvedības valoda – somu
      
         Iesniedzējtiesa
      
      
         Itä-Suomen hallinto-oikeus
      
      
         Pamatlietas puses
      
      
         Prasītājs: J.M.
      
         Pārējie lietas dalībnieki: Datu aizsardzības uzraudzītāja palīgs, Pankki S
      
      
         Prejudiciālie jautājumi
      
      
                  1)
               
               
                  Vai piekļuves tiesības, kas datu subjektam ir piešķirtas saskaņā ar Vispārīgās datu aizsardzības regulas (1) 15. panta 1. punktu, tās skatot kopsakarā ar [jēdzienu] “personas dati” šīs regulas 4. panta 1) punkta izpratnē, ir jāinterpretē tādējādi, ka pārziņa savāktā informācija, no kuras izriet, kurš, kurā brīdī un kādā nolūkā ir apstrādājis datu subjekta personas datus, nav informācija, attiecībā uz kuru datu subjektam ir piekļuves tiesības, it īpaši tādēļ, ka tie ir pārziņa darba ņēmēja dati?
               
            
                  2)
               
               
                  Gadījumā, ja atbilde uz pirmo jautājumu ir apstiprinoša un datu subjektam, pamatojoties uz Vispārīgās datu aizsardzības regulas 15. panta 1. punktu, nav tiesību piekļūt attiecīgajā jautājumā minētajai informācijai, jo tā nav uzskatāma par datu subjekta “personas datiem” Vispārīgās datu aizsardzības regulas 4. panta 1) punkta izpratnē, izskatāmajā lietā vēl ir jāņem vērā informācija, kurai datu subjektam ir tiesības piekļūt saskaņā ar 15. panta 1. punkta [a)–h)] apakšpunktu:
                  
                              a)
                           
                           
                              Kā ir jāinterpretē apstrādes nolūks 15. panta 1. punkta a) apakšpunkta izpratnē attiecībā uz datu subjekta piekļuves tiesību apjomu, proti, vai apstrādes nolūks var pamatot tiesības piekļūt pārziņa savāktiem lietotāja protokola datiem, kā piemēram, informācijai par personu, kuras veic datu apstrādi, personas datiem, personas datu apstrādes laiku un nolūku?
                           
                        
                              b)
                           
                           
                              Vai personas, kuras ir apstrādājušas J.M. klienta datus, šajā sakarā atbilstoši konkrētiem kritērijiem var tikt uzskatītas par personas datu saņēmējiem saskaņā ar Vispārīgās datu aizsardzības regulas 15. panta 1. punkta c) apakšpunktu, par kuriem datu subjektam būtu tiesības saņemt informāciju?
                           
                        
            
                  3)
               
               
                  Vai tiesvedībā ir nozīme faktam, ka runa ir par banku, kura veic reglamentētu darbību, vai arī tam, ka J.M. vienlaicīgi gan strādāja bankā, gan arī bija tās klients?
               
            
                  4)
               
               
                  Vai, lai atbildētu uz iepriekš minētajiem jautājumiem, ir būtiski, ka J.M. dati tika apstrādāti pirms Vispārīgās datu aizsardzības regulas spēkā stāšanās?
               
            
         (1)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV 2016, L 119, 1. lpp.).